proxectonos/corpus_dominio_legal_administrativo_tmp huggingface dataset:
26/11/2013 | Administración LocalMunicipal
Sada
Secretaría
Anuncio licitación contrato servizo de actividades de prevención, integración e participación social dirixidas a persoas con diversidade funcional

a) Organismo: CONCELLO DE SADA b) Dependencia que tramita o expediente: Secretaría c) Obtención da documentación: 1) Dependencia: Secretaría 2) Enderezo: Avda. da Mariña 25, 15160 Sada 3) Teléfono: 981620075, Fax 981621274 6) Enderezo electrónico: correo@sada. dicoruna. es 7) Enderezo de Internet perfil do contratante: www.contratosdegalicia.es 8) Data límite de obtención de documentación: 8 días naturais d) Nº expediente: 2013056 a) Tipo: Servizos b) Descripción: Servizo de actividades de prevención, integración e participación social dirixidas a persoas con diversidade funcional c) División por lotes: Non d) Lugar de execución: Concello de Sada e) Prazo de execución: 1 ano f) Admisión prórroga: Si i) CPV: 804000000-8, 85300000-2, 85311200-4, 85320000-8, 98000000-3 a) Tramitación. Urxente, Procedemento. Aberto d) Criterios de adxudicación. Menor prezo 4. Valor estimado do contrato: 41.044,08 euros, sen IVE (incluída a prórroga) a) Importe neto 20.522,04 euros. Importe total 22.574,24 euros. Definitiva: 1.026,10 €. a) Clasificación: Non se esixe. b) Solvencia económica e técnica. Ver epígrafe 5 do Prego. a) Data límite de presentación.8 días naturais seguintes a publicación no BOP b) Modalidade de presentación: Rexistro xeral c) Lugar de presentación: 1. Dependencia. Rexistro xeral 2. Enderezo. Avda. da Mariña 25, 15160 Sada e) Admisión de variantes. Non f) Prazo durante o cal o licitador estará obrigado a manter a súa oferta.3 meses a) Descripción. Apertura sobre A b) Enderezo. Avda. da Mariña 25, 15160 Sada d) Data e hora.2º día hábil ás 11 horas 10. Gastos de publicidade. Non Sada, 22/11/2013 O alcalde, Ernesto Anido Varela
26/11/2013 | Administración LocalMunicipal
Oza-Cesuras
Aprobación definitiva do expediente de modificación de créditos núm.5-C/2013

Quedando definitivamente aprobado pola Comisión Xestora deste concello o expediente de modificación de créditos núm.5-C de 2013, dentro do vixente Orzamento Municipal, por acordo adoptado en sesión celebrada o día 14 de outubro de 2013, por un importe total de CENTO DEZANOVE MIL CENTO VINTE E SEIS EUROS E CORENTA E OITO CÉNTIMOS (119.126,48 €), de conformidade co preceptuado polo artigo 177.2 en relación co 169 do Real Decreto Lexislativo 2/2004, de 5 de marzo, polo que se aproba o Texto Refundido da Lei Reguladora das Facendas Locais, faise público que, despois de dito expediente o resumo por capítulos do Estado de Gastos do referido Orzamento queda da seguinte forma: Cap.1º. Remuneracións de persoal 495.765,25 € Cap.2º. Compra de bens correntes e de servizos 814.086,63 € Cap.3º. Gastos financeiros 500,00 € Cap.4º. Transferencias correntes 31.000,00 € Cap.6º. Investimentos reais 1.016.974,15 € Cap.7º. Transferencias de capital - Cap.8º. Activos financeiros 6.000,00 € Cap.9º. Pasivos financeiros - Suma total. 2.364.326,03 € O que se fai público para xeral coñecemento e efectos. Oza-Cesuras, 18 de novembro de 2013. O PRESIDENTE DA COMISION XESTORA, Asdo.: José Pablo González Cacheiro.
26/11/2013 | Administración Autonómica
Xunta de Galicia
Consellería de Economía e Industria
Xefatura Territorial da Coruña
Servizo de Enerxía e Minas
Resolución do 12 de novembro de 2013, da Xefatura Territorial da Coruña, pola que se autoriza administrativamente e se aproba o proxecto de execución dunha instalación eléctrica no Concello de Ribeira. (expediente IN407A 141/2013) Resolución do 12 de novembro de 2013, da Xefatura Territorial da Coruña, pola que se autoriza administrativamente e se aproba o proxecto de execución dunha instalación eléctrica no Concello de Ribeira. (expediente IN407A 141/2013)

Visto o expediente para outorgamento de autorización administrativa e de aprobación do proxecto de execución da instalación eléctrica que a seguir se cita: Solicitante: Unión Fenosa Distribución, S. A. Domicilio social: avda. de Arteixo, 171, 15007 – A Coruña. Denominación: LMTS 20 kV, CT 4000 kVA, e reformado do CT 15CZ58 (expediente 51.555), en lugar de Xaras, Monte Alberte. Situación: Concello de Ribeira. Liña de media tensión subterránea a 20 kV, cunha lonxitude de 0,365 km, coa orixe en cela libre do CT Polígono de Xaras, nº 7 (expediente 51.555), reformado, en condutor RHZ1 2OL-12/20 kV-(1x240) Al e final no centro de transformación proxectado. Centro de transformación prefabricado, cunha potencia de 400 kVA, e unha relación de transformación de 20.000/400-230 V. Reforma centro de transformación existente, polígono Xaras, nº 7, cunha potencia de 400 kVA e unha relación de transformación de 20.000/400-230 V, consistente na instalación de novas celas compactas 2L+1P. Cumpridos os trámites ordenados na Lei 54/1997, do 27 de novembro (BOE nº 285), do sector eléctrico, e no título VII, capítulo II do Real decreto 1955/2000, do 1 de decembro (BOE nº 310), polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, esta xefatura territorial resolve: Autorizar e aprobar o proxecto de execución da dita instalación, cuxas características se axustarán en todas as súas partes ás que figuran nel e ás condicións técnicas e de seguridade establecidas nos regulamentos de aplicación. Esta autorización outórgase sen prexuízo das concesións e autorizacións que sexan necesarias, de acordo con outras disposicións que resulten aplicables e, en especial, as relativas á ordenación do territorio e o medio ambiente. A instalación executarase nun prazo non superior a un ano, contado a partir da data desta resolución. Contra esta resolución poderase interpor recurso de alzada ante o conselleiro de Economía e Industria no prazo dun mes contado a partir do día seguinte ao da notificación desta resolución; tamén se poderá interpor calquera outro recurso que se considere pertinente. A Coruña, 12 de novembro de 2013 Susana Vázquez Romero Xefa territorial da Coruña
26/11/2013 | Administración LocalMunicipal
Santiago de Compostela
Servizos Económicos - Intervención
Anuncio de exposición ó público de aprobación inicial da modificación da base número 28 de execución do orzamento municipal 2013

O Pleno da Corporación municipal, en sesión extraordinaria celebrada o día 4 de novembro de 2013, aprobou inicialmente o expediente da Area de Mobilidade e Seguridade de modificación da base número 28 de execución do orzamento municipal para o 2013. En cumplimento do disposto no artigo 169.1 do Real Decreto Lexislativo 2/2004, de 5 de marzo, polo que se aproba o texto refundido da Lei Reguladora de Facendas Locais, expónse ó público durante un prazo de 15 días hábiles nos Servizos Económicos do Concello, na rúa Galeras, número 5, a efectos de que os interesados poidan presenta-las reclamacións que estimen pertinentes. No caso de non presentarse reclamación algunha, entenderase definitivamente aprobado o acordo inicial. Santiago de Compostela, 20 de novembro de 2013 A CONCELLEIRA DELEGADA DE FACENDA E ADMINISTRACIÓN PÚBLICA Asdo.: Cecilia Sierra Rey
26/11/2013 | Administración LocalMunicipal
Miño
Anuncio de aprobación definitiva da modificación da Ordenanza fiscal número 2 reguladora do imposto de construcións, instalacións e obras

O Concello en Pleno, en sesión celebrada o día 21 de agosto de 2013 aprobou inicialmente a modificación da seguinte ordenanza fiscal: – Ordenanza fiscal número 2, reguladora do ICIO Durante o período de exposición ó público non se formularon reclamacións, elevándose a definitivo o acordo municipal adoptado, en aplicación do artigo 17.3 do RD 2/2004, do 5 de marzo, polo que se aproba o TRLRHL. De conformidade co artigo 19.1 da Lei reguladora das Facendas Locais, contra este acordo poderá interpoñerse recurso contencioso-administrativo, sen prexuizo de calquera outro que se estime oportuno. O texto modificado da ordenanza fiscal é o seguinte: 2. - OBRA MAIOR: Relación de prezos medios de execución material: • Muro de contención realizados en escollera, cachotería, pedraplens, gabiósn incluidos baleirados e drenaxe.75€/M2 CONSTRUIDO • Muros de contención e zapata realizados con formigón armado, íncluido parte proporcional de baleirado e drenaxe.180€/M2 CONSTRUIDO Miño, 18 de novembro de 2013 O alcalde P. D. 34/13 (Res. Alcaldía:24-01-2013) Waheed Maman Zanet
26/11/2013 | Administración LocalMancomunidades
Mancomunidade Ría de Arousa-Zona Norte
Anuncio de adxudicación do contrato de obras “Parques Infantís en Cabo de Cruz (Boiro), Taragoña (Rianxo), A Pobra do Caramiñal e zona de ocio en Palmeira (Riveira)”

Por resolución de presidencia número 125/2013 de 14/10/2013, resolveuse a adxudicación do contrato indicado que se publica consonte ao Prego e aos efectos do artigo 154 RD 3/2011, polo que se aproba o Texto Refundido da Lei de contratos do sector público. A devandita adxudicación foi conforme as seguintes que se relacionan: a) Organismo: Mancomunidade de Municipios ría de Arousa zona norte b) Dependencia que tramita o expediente: secretaría c) Enderezo do perfil do contratante: http://www.arousa-norte.es/perfil.phpd) Domicilio: Praza de Galicia, sn e) Localidade e código postal: Boiro - 15930 f) Teléfono: 981 845 236 g) Fax: 981 849 925 a) Tipo de contrato: Contrato administrativo de obra b) Descrición do obxecto do contrato: Parques infantís en Cabo de Cruz (Boiro), Taragoña (Rianxo), A Pobra do Caramiñal e zona de ocio Palmeira (Riveira) a) Procedemento: negociado sen publicidade, por razón de contía. b) Tramitación: Ordinaria c) Forma de adxudicación: poxa a) Orzamento total (IVE engadido): 199.906,62 €. b) Orzamento sen IVE ( valor estimado) de: 165.212,08 € c) IVE (21%): 34.694,54 €. d) Prazo de execución: dous meses (2), 60 días naturais. a) Adxudicatario: Oziona, Soluciones de entretenimiento, SL (CIF B 70 329 321) b) Data da resolución de adxudicación: 14/10/2013 1. Importe de Adxudicación: 179.915,95€ IVE engadido, que se desagrega en: 2. Valor estimado de: 148.690,87 € 3. IVE (21%): 31.225,08 € c) Prazo de formalización contrato: dentro dos 15 días hábiles dende a notificación do acto. d) Duración contrato: 2 meses 6. Formalización: Data de formalización: 15/10/2013 Boiro, 17 de outubro de 2013 O presidente Adolfo Muíños Sánchez
26/11/2013 | Administración LocalMunicipal
Dumbría
Aprobación do Regulamento do Servizo do Tanatorio Municipal de Estimán

O Pleno da Corporación, en sesión extraordinaria realizada o 19/11/2013, adoptou acordo de aprobación do regulamento do servizo do tanatorio municipal de Estimán (Dumbría) o devandito acordo e expediente queda exposto ó público durante o prazo de 30 días, durante os cales os interesados poderán examinalos e presentar as reclamacións ou alegacións que consideren oportuno. Se non se presentasen reclamacións ou alegacións ao mesmo considerarase definitivamente aprobado. Dumbría, 22 de novembro de 2013. O ALCALDE, José Manuel Pequeño Castro.
26/11/2013 | Administración LocalMunicipal
Ferrol
Urbanismo
Notificación requirimento a Jaime Luis Picallo Barbeito, S. L. N. E. - OM 313/11

De conformidade co disposto no artigo 59.5 da Lei 30/1992 de 26 de novembro de Réxime Xurídico das Administracións Públicas e do Procedemento Administrativo Común, e despois de intentar a notificación no domicilio que figura no expediente, feito do que se ten constancia no mesmo, publícase a seguinte notificación: INTERESADO: XIAOXIA TASINTUÑA COGORRO S. L. N. E. EXPTE.: OM 313/11. SOLICITUDE LICENZA OBRAS MENORES ACONDICIONAMENTO VIVENDAS SITUACION: PONTEVEDRA 7 - Deberá comparecer no Negociado de Licenzas deste Concello (María 52-54, 3º) ou facilitar unha dirección de correo electrónico (Tfno: 981 94 40 64), para os efectos de notificarlle as cartas de pagamento das auto-liquidacións correspondentes polos seguintes importes e conceptos: - Taxa urbanística: 555,89 euros. Observándose na súa INSTANCIA os defectos citados e conforme co disposto nos artigos 71 da Lei 30/1992, de 26 de novembro, de réxime xurídico das Administracións Públicas e do procedemento administrativo común, modificada pola Lei 4/1999, concédolle un prazo de DEZ DÍAS HÁBILES, contados a partir da recepción desta comunicación para que corrixa os erros ou aporte os documentos anteriormente sinalados. Mentres tanto suspéndese a tramitación do expediente, coa advertencia de que se terá por desistida a súa petición previa resolución que deberá ser ditada nos termos previstos no artigo 42. Ferrol, 10 de xuño de 2013.” Ferrol, 11 de novembro de 2013. O concelleiro delegado de Urbanismo, Infraestruturas e Contratación, por delegación da alcaldía de 30/04/2013 (BOP 16/05/2013) Guillermo Evia Pérez
26/11/2013 | Administración LocalProvincial
Deputación Provincial da Coruña
Intervención Xeral e Xestión Económica-Financeira. Serv. de Orzamentos, Est. e Asist. Econ. Sección 1
Expediente de Modificación de Créditos número 5/2013 de aprobación polo Pleno

Na sesión plenaria celebrada o día 22 de novembro de 2013 a Corporación provincial acordou aprobar inicialmente o Expediente de modificación de créditos nº 5/2013. O dito expediente queda de manifesto na Secretaría desta Deputación polo prazo de quince (15) días hábiles, contados dende o seguinte ao de publicación do presente anuncio no Boletín Oficial da Provincia, co fin de que durante o dito prazo se poidan formular as reclamacións que se consideren oportunas. De non se presentaren reclamacións, o expediente entenderase definitivamente aprobado, de acordo co disposto no artigo 20.1 do R. D. 500/90, do 20 de abril. A Coruña, 22 de novembro de 2013 O PRESIDENTE, O SECRETARIO XERAL, Diego Calvo Pouso José Luis Almau Supervía
26/11/2013 | Administración LocalMunicipal
Valdoviño
Edicto exposición pública conta xeral exercizo 2012

En cumprimento do establecido no artigo 212 do Texto Refundido da Lei Reguladora das FacendasLocais aprobado polo Real Decreto Lexislativo 2/2004, de 5 de marzo, e unha vez informada pola Comisión Especial de Contas de data 22 de novembro de 2013, exponseó público a ContaXeralcorrespondenteóexercicio 2012, por un prazo de quince días, durante os cales e oitomáis os interesados poderán presentar as reclamacións, os reparos ou as observacións que estimen oportunas. En Valdoviño, o 22 de novembro de 2013 O alcalde: Asdo.: D. José Antonio Vigo Lago
18/11/2013 | Administración LocalMunicipal
Boqueixón
Aprobación inicial de modificacións na Ordenanza pola prestación do servizo de axuda no fogar e na Ordenanza fiscal do servizo de axuda no fogar

ANUNCIO DO CONCELLO DE BOQUEIXÓN Aprobación inicial de modificacións na Ordenanza reguladora de prestación do servizo de axuda no fogar e da Ordenanza fiscal do servizo de axuda no fogar O Pleno do Concello de Boqueixón, na sesión ordinaria que tivo lugar o 13 de novembro de 2013, aprobou inicialmente modificacións na Ordenanza reguladora de prestación do servizo de axuda no fogar e na Ordenanza fiscal do servizo de axuda no fogar. Por medio do presente anuncio faise pública esta aprobación inicial para que no prazo de 30 días hábiles, a partir do seguinte ao da publicación deste anuncio no Boletín Oficial da Provincia e no taboleiro de edictos do Concello, os interesados poidan examinar os expedientes e presentar reclamacións ou suxerencias, de conformidade do disposto no artigo 49 b) da Lei 7/85, do 2 de abril, reguladora das bases do réxime local. Se finalizado o prazo de exposición ó público non se presentasen reclamacións ou suxerencias, os expedientes consideraranse aprobados definitivamente. Boqueixón, 14 de novembro de 2013. O alcalde Jesús Sanjuás Mera
18/11/2013 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Centro
DH. W15.43007. José Becerra Couselo. Tordoia

SERVIZO TERRITORIAL DE AUGAS DE GALICIA INFORMACIÓN PÚBLICA ANUNCIO D. Ramon Antonio Herradas Mañani, con DNI XXXXXXXXX, e enderezo Santaia de Gorgullos, n.º 34, T. M. de Tordoia, solicita de Augas de Galicia autorización de obras no lugar de Santaia, parroquia de Santaia de Gorgullos, no T. M. de Tordoia (A Coruña). O presente anuncio ten por obxecto abrir a regulamentaria información pública que prescribe o art.52 do regulamento do dominio público hidráulico. Expediente: DH. W15.43007. As obras solicitadas consisten na eliminación dunha canle de derivación do río Bustelo cara a un muíño na parcela n.º 1135 do polígono nº 502. Ambos elementos do aproveitamento, canle de levada e muíño, atópanse na dita parcela. A lonxitude aproximada da canle a eliminar é duns 280 m. l., o que se fará por simple recheo con terras. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Tordoia ou nas oficinas deste Servizo, situadas na Rúa Tomiño, 16-baixo, 15704 Santiago de Compostela, onde estará exposto o expediente de que se trata, para que poida ser examinado por quen o desexe. Santiago de Compostela, 30 de outubro de 2013. O xefe do Servizo Territorial Ángel Gómez Rey
18/11/2013 | Administración LocalMunicipal
Ferrol
Facenda e Patrimonio
Edicto de ampliación do prazo de resolución de expedientes de lixo, sumidoiros e inmobles sen uso

EDICTO Mediante resolución da Concellería-Delegada da Área de Economía, Facenda e Recursos Humanos, con data 05/11/2013 aprobouse a seguinte disposición: Ampliar o prazo establecido para a resolución dos expedientes relativos á incorporación aos censos correspondentes ás taxas de recollida de lixo e á rede de sumidoiros das vivendas e locais de negocios sen uso ou actividade, ampliación que vén determinada polo gran número de suxeitos pasivos (máis de 5.000) e unidades urbanas (máis de 7.000) afectadas, o que determina a necesidade de tramitar os correspondentes expedientes individuais, con resolución das alegacións individualizadas de cada un deles. A ampliación do prazo será de seis meses. Nos termos do artigo 42.6 antes citado, contra a dita resolución non cabe recurso algún. Ferrol, 06 de novembro de 2013. O alcalde José Manuel Rey Varela
18/11/2013 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Centro
DH. A15.21000. Dolores Lema e Manuel Mourelle (Santa Comba)

SERVIZO TERRITORIAL DA ZONA HIDROGRÁFICA DE GALICIA-CENTRO ANUNCIO Expediente: DH. A15.21000 Adrian Samuel Vsevolod San Anton Shehzad, con DNI XXXXXXXXX, e Batoul Kosonen Demestre, con DNI XXXXXXXXX, solicitan de Augas de Galicia unha concesión de augas públicas coas seguintes características: SOLICITANTES: Adrian Samuel Vsevolod San Anton Shehzad e Batoul Kosonen Demestre CAUDAL MEDIO EQUIVALENTE: 0.15 litros/segundo CAUDAL ANUAL: 4.713,28 m³/ano DESTINO: uso doméstico, gandeiro e rega ORIXE: manantial, con coordenadas UTM: (508.040, 4.764.573) LUGAR: Grixoa PARROQUIA: Grixoa (Santa Xoán) CONCELLO: Santa Comba (A Coruña) O aproveitamento consiste na captación das augas dun manatial mediante a colocación dunha arqueta de aproximadamente 1 x 1 m² e 1 m de profundidade, situada no predio chamado “Chouza”, con referencia catastral 15078A077012470000AK. Desta captación sae unha tubería subterránea de 50 mm de diámetro que discorrendo polos predios con referencia catastral 15078A077022000000AU, 15078A077012480000AR, 15078A077012850000AX, camiño, 15078F503013480000EK, 15078F503013620000EZ, na cal se sitúa un depósito de almacenaxe, e camiño ata chegar ao predio a regar (parcela 1345 do polígono 503) e a vivenda e establo a abastecer situados na parcela con referencia catastral 9137102NH0693N0001LJ. O presente anuncio ten por obxecto abrir a regulamentaria información pública que prescribe o artigo 109 do Regulamento do dominio público hidráulico para xeral coñecemento, por un prazo de vinte (20) días naturais, a partir do seguinte ao da data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Santa Comba ou nas oficinas deste Servizo, situadas na rúa Tomiño, 16-baixo, en Santiago de Compostela, onde estará exposto o expediente. Santiago de Compostela, 30 de outubro de 2013. O xefe do Servizo Territorial Ángel Gómez Rey
18/11/2013 | Administración LocalProvincial
Deputación Provincial da Coruña
Secretaría Xeral. Servizo de Contratación
Aprobación do Plan de travesías 2007, segunda fase

ANUNCIO DE APROBACIÓN DO PLAN DE TRAVESÍAS 2007, SEGUNDA FASE A Exma. Deputación da Coruña, en sesión celebrada o 25-10-2013, aprobou O PLAN DE CONSERVACIÓN DE TRAVESÍAS 2007, SEGUNDA FASE, integrado, entre outros, polos proxectos que se relacionan: Os ditos expedientes quedarán expostos ao público no Servizo de Contratación, durante o prazo de dez días, contados desde o seguinte ao da publicación do presente anuncio no Boletín Oficial da Provincia, co fin de que se poidan formular reclamacións a que dese lugar. O que se fai público para xeral coñecemento, a teor do disposto no artigo 93 do Decreto lexislativo 781/86, do 18 de abril. A Coruña, 5-11-2013. O PRESIDENTE O SECRETARIO Asdo.: Diego Calvo Pouso Asdo.: Joé Luis Almau Supervía
18/11/2013 | Administración LocalMunicipal
Culleredo
Secretaría Xeral
Aprobación provisional da modificación da Ordenanza xeral de tráfico, circulación de vehículos a motor e seguridade vial

ANUNCIO APROBACIÓN PROVISIONAL DA MODIFICACIÓN DA ORDENANZA XERAL MUNICIPAL DE TRÁFICO, CIRCULACIÓN DE VEHÍCULOS A MOTOR E SEGURIDADE VIAL O Pleno do Concello de Culleredo, en sesión ordinaria celebrada o día 31 de outubro de 2013, aprobou provisionalmente a modificación da Ordenaza xeral municipal sobre tráfico, circulación de vehículos a motor e seguridade vial. De acordo co disposto art.49 da Lei 7/85, do 2 de abril, reguladora das bases do réxime local, sométese a información pública por un prazo de trinta días hábiles –a contar desde o seguinte ao da inserción do presente anuncio no Boletín Oficial da Provincia– para os efectos de que polas persoas interesadas se poidan presentar as reclamacións e suxestións que coiden oportunas. O expediente poderá examinarse nas oficinas da Secretaría do Concello en días hábiles e durante o horario de atención ó público. Culleredo, 8 de outubro de 2013. O alcalde Asdo.: Julio Sacristán de Diego
18/11/2013 | Administración LocalMunicipal
Arteixo
Servizos Económicos
Aprobación inicial do expediente de modificación de créditos 36/2013

EDICTO Aprobado inicialmente polo Pleno desta Corporación o expediente de modificación de créditos n.º 36/2013 (suplemento de créditos 6/2013), dentro do vixente orzamento municipal, por un importe total de CENTO NOVENTA MIL EUROS (190.000,00 €), en cumprimento do disposto no artigo 177.2 en relación co 169.1 do texto refundido da Lei reguladora das facendas locais, exponse ao público, durante un prazo de quince días hábiles, na Intervención municipal, que empezará a contarse dende o día seguinte ao da inserción do presente edicto no Boletín Oficial da Provincia, a efectos de que podan formularse as reclamacións que se consideren pertinentes, que deberán dirixirse ao Sr. alcalde-presidente deste Concello para a súa resolución polo Pleno. En Arteixo, o 14 de novembro de 2013. Asdo.: Carlos Calvelo Martínez Alcalde-presidente
18/11/2013 | Administración LocalMunicipal
Outes
Anuncio do padrón do lixo do cuarto trimestre de 2013

ANUNCIO DE APROBACIÓN DO PADRÓN FISCAL DO SERVIZO DE RECOLLIDA DE LIXO DO 4º TRIMESTRE DE 2013. A Xunta de Goberno Local deste Concello, en sesión de 4 de novembro de 2013, aprobou o padrón de contribuíntes da taxa polo servizo de recollida de lixo do 4.º trimestre de 2013, composto por un total de 3.515 recibos, comenzando por Mengyao Victor Daniel Fu Pacho, Rosa, e rematando por Felix Julio Boujamaa Campazas Machiran, Manuela. De acordo co disposto no artigo 102.3 da Lei xeral tributaria, o padrón aprobado exponse ao público nas oficinas do concello durante 15 días hábiles, contados a partir do día seguinte ao da publicación deste anuncio no BOP. Esta exposición, por prazo de quince días dende a correspondente publicación, servirá de notificación colectiva a todos os contribuíntes, nos termos establecidos no artigo 102.3 da Lei 58/2003, do 17 de decembro, xeral tributaria. Contra as liquidacións incorporadas ao padrón, todos os interesados poderán interpor RECURSO DE REPOSICIÓN ante a Xunta de Goberno Local, segundo o disposto no artigo 14.2 do RDL 2/2004, do 5 de marzo, polo que se aproba o texto refundido da Lei reguladora das facendas locais, no prazo DUN MES, contado dende o día seguinte ao remate da exposición ao público do padrón. A interposición do recurso non suspende a eficacia das liquidacións correspondentes, agás que se solicite a suspensión e se presente garantía nos termos establecidos no apartado i) do precepto anteriormente mencionado. Contra a desestimación do recurso de reposición poderase interpor RECURSO CONTENCIOSO-ADMINISTRATIVO, no prazo de dous meses dende a notificación da resolución expresa ou de seis meses dende que se produza a desestimación presunta. Tamén se poderá interpor calquera outro recurso que se estime conveniente. O prazo de cobro en período voluntario abranguerá dende o día 11 de decembro de 2013 ata o día 11 de febreiro de 2014. O pago realizarase mediante domiciliación bancaria ou en efectivo na conta que ten aberta o Concello na entidade bancaria: Alexia Gabriela Virginia Cristina Nasim Benabou. Transcorrido o período de cobro sinalado, iniciarase o período executivo que determina o dereito a percibir a recarga de prema e os xuros de demora, de acordo co previsto no art.28 da Lei xeral tributaria. Satisfarase a recarga do 5% cando se ingrese totalmente a débeda tributaria antes da notificación da providencia de prema, sen que se esixan xuros de demora; satisfarase o 10% cando se ingrese totalmente a débeda tributaria con posterioridade á notificación da providencia de prema, e dentro do prazo establecido pola mesma, sen que se esixan xuros de demora; satisfarase o 20% cando non se ingrese a totalidade da débeda tributaria ou con posterioridade ao prazo concedido na providencia de prema, e se esixirán xuros de demora que correspondan ao inicio do período executivo. Outes, 11 de novembro de 2013. O ALCALDE Asdo.: Carlos Enrique López Crespo
18/11/2013 | Administración LocalMunicipal
Cedeira
Aprobación definitiva da corrección de erro material/numérico da Ordenanza SF-solo non urbanizable de protección de canles e zonas baixas do P. X. O. M.

EDICTO CORRECCIÓN DE ERRO MATERIAL/NÚMERICO DA ORDENANZA SF-SOLO NON URBANIZABLE DE PROTECCIÓN DE CANLES E ZONAS BAIXAS DO P. X. O. M. Faise público que na sesión plenaria ordinaria do día 30-10-13 elevouse a definitivo o acordo plenario do 29-05-13, do seguinte teor literal, na súa parte dispositiva: Primeiro. –Aprobar con carácter definitivo a rectificación do erro material apreciado na Ordenanza SF-solo non urbani-zable de protección de canles e zonas baixas do P. X. O. M. de Cedeira, correxindo o erro material/númerico “ámbito de aplicación” letra b): debendo figurar: “. unha franxa de solo non urbanizable de protección comprendendo a canle e sendas faxas de 5,00 m. de ancho para cadansúa marxe, como zonas de servidume de uso público, de conformidade co artigo 6 do Regulamento de dominio público hidráulico, último párrafo…”. Segundo. –Dar traslado do acordo á Secretaría Xeral de Ordenación do Territorio e Urbanismo e publicar o texto rectificado no BOP. Cedeira, a oito de novembro do 2013. O alcalde-presidente Asdo.: D. Leopoldo Rubido Ramonde
18/11/2013 | Administración LocalMunicipal
Arteixo
Servizos Económicos
Aprobación inicial do orzamento do exercicio 2014

EDICTO Aprobado inicialmente polo Pleno do Concello o orzamento xeral para o exercicio económico de 2014, a plantilla de persoal e a relación de postos de traballo, ao abeiro do disposto no artigo169.1 do RDL 2/2004, do 5 de marzo, polo que se aproba o texto refundido da Lei reguladora das facendas locais e disposicións concordantes, exponse ao público na Intervención deste Concello, polo prazo de quince días hábiles, que empezarán a contarse dende o día seguinte ao da inserción do presente edicto no Boletín Oficial da Provincia, a fin de que durante o mesmo poidan formularse as reclamacións que se consideren oportunas, que se dirixirán ao Sr. alcalde-presidente desta Corporación para a súa resolución polo Pleno. No caso de non presentarse reclamacións, considerarase definitivamente aprobado o orzamento. En Arteixo, o 14 de novembro de 2013. Asdo.: Carlos Calvelo Martínez Alcalde-presidente
18/11/2013 | Administración LocalMunicipal
Coristanco
Información pública en relación a declaración de incursión na situación legal de fora de ordeación

Ao abeiro da Instrucción 2/2011, do 12 de abril, para a aplicación da disposición transitoria terceira da Lei 2/2010, do 25 de marzo, de medidas urxentes de modificación da Lei 9/2002, do 30 de decembro, de ordenación urbanística e protección do medio rural de Galicia, tramítase a instacia de Instalaciones Gonzarey S. L., a declaración de incursión na situación legal de fóra de ordenación total da construcción adicada a carpintería metálica en Avda. Erbecedo, 102, San Roque, Traba, 15147 Coristanco (A Coruña), de acordo co proxecto presentado de recoñecemento de actividade para desguace de automóviles e comercio de repostos e vehículos, e cumprindo o preceptuado no artigo 8.3 do Decreto 133/2008 do 12 de xuño de Avaliación da Incidencia Ambiental, en relación co artigo 86 da Lei 30/1992, de bases do réxime xurídico das administracións públicas e do procedimento administrativo común, ábrese un período de información pública por prazo de vinte días, contados a partir do seguinte ao da inserción do anuncio no Diario Oficial de Galicia e no Boletín Oficial da Provincia, para que os que se consideren afectados dalgunha maneira pola actividade que se pretende establecer, poidan facer as observacións pertinentes. O expediente atópase na Secretaría deste Concello e pode consultarse nas horas de oficina. Coristanco, 5 de novembro de 2013 O alcalde Asdo. Antonio Pensado Plágaro
18/11/2013 | Administración LocalProvincial
Deputación Provincial da Coruña
Secretaría Xeral. Servizo de Contratación
Aprobación do Plan de conservación de vías provinciais 2013, sétima fase

ANUNCIO DE APROBACIÓN DO PLAN DE CONSERVACIÓN DE VÍAS PROVINCIAIS 2013, SÉTIMA FASE A Exma. Deputación da Coruña, en sesión celebrada o 25-10-2013, aprobou O PLAN de CONSERVACIÓN DE VÍAS PROVINCIAIS 2013, SÉTIMA FASE. Integrado polo proxecto que se relaciona: Os ditos expedientes quedarán expostos ao público no Servizo de Contratación, durante o prazo de dez días, contados desde o seguinte ao da publicación do presente anuncio no Boletín Oficial da Provincia, co fin de que se poidan formular reclamacións a que dese lugar. O que se fai público para xeral coñecemento, a teor do disposto no artigo 93 do Decreto lexislativo 781/86, do 18 de abril. A Coruña, 5-11-2013. O PRESIDENTE O SECRETARIO Asdo.: Diego Calvo Pouso Asdo.: Joé Luis Almau Supervía
18/11/2013 | Administración LocalMunicipal
Sada
Servizos Económicos
Renuncia aos nichos números 2367, 2399, 2336, 2337, 2386, 2387, 2478 e 2479 do cemiterio municipal de Fiunchedo

O segundo tenente de alcalde ditou o Decreto núm.1470/2013, do 19 de setembro, que deseguido se transcribe: “Visto o expediente tramitado para a adxudicación de varios nichos a diferentes persoas empadroadas neste Concello, no que se ditou o Decreto da Alcaldía núm.1112/2013, do 15 de xullo; así como os escritos de renuncia presentados con data 2 de setembro de 2013 por D. Adelardo Curac Aatar ao nicho número 2367 (RXE 9159/2013) e por D. Pedro Eusebio Sadouki Boltes ao nicho número 2399 (RXE 9174/2013); con data 3 de setembro de 2013 por D. Khamis Maturar Ursueguia aos nichos números 2336 e 2337 (RXE 9184/2013); con data 5 de setembro por D. Remigi Pazmiño Pestaña aos nichos números 2386 e 2387 (RXE 9302/2013) e D.ª María López Castro aos nichos números 2478 e 2479, respectivamente. De acordo a todo o anterior, esta Alcaldía vén en resolver: Primeiro. –Aceptar as renuncias presentadas por D. Adelardo Curac Aatar ao nicho número 2367, por D. Pedro Eusebio Sadouki Boltes ao nicho número 2399, por D. Khamis Maturar Ursueguia aos nichos números 2336 e 2337, por D. Remigi Pazmiño Pestaña aos nichos números 2386 e 2387 e D.ª María López Castro aos nichos números 2478 e 2479, respectivamente. Segundo. –Reservar os nichos números 2367, 2399, 2336, 2337, 2386, 2387, 2478 e 2479 para o Concello. Terceiro. –Publicar esta resolución no taboleiro de edictos do Concello, no propio cemiterio municipal, así como no Boletín Oficial da Provincia, para xeral coñecemento e para os efectos previstos nos artigos 3, 49 e 51 do Decreto núm.134/1988, do 23 de abril, da Consellería de Sanidade e Servizos Sociais da Xunta de Galicia, sobre policía sanitaria mortuoria”. O que se comunica para os efectos oportunos. Sada, 6 de novembro de 2013. O alcalde Asdo.: Ernesto Anido Varela
18/11/2013 | Administración LocalMunicipal
Ordes
Información pública da aprobación provisional da modificación de ordenanzas fiscais e tributos municipais

ANUNCIO Información pública aprobación provisional modificación de ordenanzas fiscais O Pleno corporativo municipal, en sesión extraordinaria de data 14 de novembro de 2013, aprobou provisionalmente a modificación das ordenanzas fiscais seguintes:  Ordenanza fiscal reguladora do imposto sobre bens inmobles.  Ordenanza fiscal reguladora do imposto sobre vehículos de tracción mecánica.  Ordenanza fiscal reguladora da taxa por recollida de lixo.  Ordenanza fiscal reguladora da taxa por prestación do servizo de auga potable.  Ordenanza fiscal reguladora da taxa de sumidoiros. De conformidade co establecido no art.17.1 e 2 do R. D. lexislativo 2/2004, do 5 de marzo, ábrese un trámite de información pública por prazo de trinta días, a contar desde o seguinte ó de publicación do presente edicto no BOP, dentro dos cales os interesados poderán examinar o expediente na Secretaría municipal e presentar as reclamacións que estimen oportunas. No caso de que non se presenten reclamacións, entenderase definitivamente adoptado o acordo ata entonces provisional. Ordes, 14 de novembro de 2013. O alcalde Manuel Regos Boquete
18/11/2013 | Administración LocalMunicipal
Curtis
Aprobación inicial orzamento 2014

Aprobado inicialmente polo Pleno da Corporación en sesión extraordinaria, celebrada en data 8 de novembro de 2013, o Orzamento Xeral do Concello para o exercicio económico 2014, en cumprimento do disposto no artigo 169.1 do Real Decreto Lexislativo 2/2004, de 5 de marzo, polo que se aproba o Texto Refundido da Lei Reguladora das Facendas Locais e disposicións concordantes, exponse ó público na Secretaría-Intervención deste Concello polo prazo de 15 días hábiles -que empezarán a contarse dende o seguinte ó da inserción do presente anuncio no Boletín Oficial Provincia-, a fin de que durante o mesmo os interesados poidan formular as reclamacións que consideren pertinentes, as cales deberán dirixirse ó sr. alcalde-presidente desta Corporación. O orzamento considerarase definitivamente aprobado se durante o citado prazo non se presenta reclamación algunha; en caso contrario, o Pleno disporía de un mes para resolvelas. Unha vez aprobado definitivamente, o orzamento, resumido por capítulos, será obxecto de publicación no Boletín Oficial da Provincia. Curtis, 11 de novembro de 2013 O alcalde Javier Francisco Caínzos Vázquez
18/11/2013 | Administración LocalMunicipal
Ribeira
Corrección de erros da lista provisional de admitidos e excluidos para a provisión dunha praza de responsable da OMIC

Refª: secret. xer./téc. admón. xer./m. s. r. Advertido erro no Decreto ditado pola Alcaldía na data 10/10/2013, polo que se aproba a lista provisional de aspirantes admitidos e excluídos no proceso selectivo para a provisión en propiedade, por consolidación de emprego temporal, dunha praza de responsable da Oficina Municipal de Información ao Consumidor, adscrita ao departamento de consumo do Concello de Riveira (persoal laboral fixo), e contida na oferta de emprego público do ano 2010, esta Alcaldía RESOLVE realizar as seguintes correccións: Primeira.- Na aprobación da lista provisional dos aspirantes admitidos e excluídos no proceso selectivo antes referido, na listaxe dos admitidos, cómpre incluír ás aspirantes Dª ARIANA CAJARAVILLE CHACÓN, con Documento Nacional de Identidade número XXXXXXXXX e Dª PAULA ALEXANDRE TEIXEIRO, con Documento Nacional de Identidade número XXXXXXXXX. Segunda.- Na aprobación da lista provisional dos aspirantes admitidos e excluídos no proceso selectivo antes referido, na listaxe dos excluídos, cómpre incluír á aspirante Dª JANET MARY ASQUITH GRANOBLES, con Documento Nacional de Identidade número XXXXXXXXX. A exclusión desta aspirante é debida a que a mesma non achega fotocopia compulsada da titulación esixida na Base 3ª das específicas (“estar en posesión, ou en condicións de obtelo na data en que remate o prazo de presentación de instancias, do título de bacharelato ou equivalente. No caso de titulacións obtidas no estranxeiro deberán posuír o documento que acredite fidedignamente a súa homologación.”). Polo exposto, de conformidade coa Base 4ª das Xerais reguladoras dos procesos selectivos correspondentes á Oferta de Emprego Público do ano 2010, a aspirante excluída dispón dun prazo de dez días hábiles, contado desde o seguinte ao da publicación desta resolución no Boletín Oficial da Provincia, para poder emendar os defectos que motivaron a súa exclusión. Riveira, 08 de novembro de 2013. O alcalde Dou fe, o secretario xeral en funcións (Decreto de nomeamento de 21/06/2013) Manuel Ruiz Rivas José Martínez de Llano Orosa
18/11/2013 | Administración LocalMunicipal
Negreira
Anuncio referente a baixa por caducidade non comunitarios, decreto 128/2013

A Lei orgánica 14/2003, de 20 de novembro, no seu artigo terceiro modifica a Lei 7/1985, de 2 de abril, Reguladora das Bases de Réxime Local e introduce, entre outras, unha modificación no artigo 16 que establece a renovación periódica cada dous anos das inscricións de estranxeiros non comunitarios sen autorización de residencia permanente no Padrón Municipal de Habitantes e a caducidade de ditas inscricións, no caso de que o interesado non procedese a tal renovación. Neste caso, a caducidade poderá declararse sen necesidade de audiencia previa do interesado. Tendo en conta o resto da lexislación aplicable nesta materia e de acordo coa documentación xustificativa que consta en poder do Negociado de Estadística deste Concello, en uso das atribucións que me están conferidas.1º.- Declarar a caducidade da/s inscrición/s no Padrón Municipal de Habitantes deste Concello das persoas que se relacionan a continuación, por non ter renovada a súa inscrición padronal transcorrido o prazo de dous anos e en consecuencia, acordar a práctica da/s correspondente/s baixa/s da súa inscrición no Padrón Municipal de Habitantes.: 2º.- Estas baixas terán efecto na data en que esta resolución saia publicada no Boletín Oficial da Provincia.3º.- Publicar a presente resolución no taboleiro de anuncios do Concello e no Boletín Oficial da Provincia, para os efectos de dar coñecemento e notificar a mesma ós interesados. Contra a presente resolución que pon fin a vía administrativa, poderá interpoñer os recursos seguintes: - Con carácter potestativo, o recurso de reposición ante o mesmo órgano que dictou este acordo, no prazo de un mes contado dende o día seguinte ó da notificación do presente acordo, nos termos dos artigos 116 e 117 da Lei 30/1992, do 26 de novembro, de Réxime Xurídico das Administracións Públicas e do Procedemento Administrativo Común, na súa redacción dada pola Lei 4/1999, do 13 de xaneiro. - Contra a resolución expresa do recurso de reposición poderá interpoñer recurso contencioso-administrativo de conformidade co disposto na Lei 29/1998, do 13 de xullo, Reguladora de Xurisdicción contencioso-administrativa no prazo de dous meses, contados a partir do día seguinte ó da notificación deste acto. Se a resolución non fora expresa, o prazo de interposición do recurso contencioso-administrativo será de seis meses e contarase a partir do día seguinte a aquel en que deba entenderse desestimado o recurso potestativo de reposición interposto. - Interpoñer directamente recurso contencioso-administrativo no prazo de dous meses, contados a partir dende o día seguinte o da notificación do presente acordo, na forma prevista na lexislación de dita xurisdicción contencioso-administrativo. - Interpoñer calquera outro recurso que estime procedente. Negreira, 6 de novembro de 2013 Juan J. Rey Maceira, Alcalde-Presidente
18/11/2013 | Administración LocalMunicipal
Coristanco
Información pública en relación á declaración de incursión na situación legal de fóra de ordenación

EDICTO Ao abeiro da Instrucción 2/2011, do 12 de abril, para a aplicación da disposición transitoria terceira da Lei 2/2010, do 25 de marzo, de medidas urxentes de modificación da Lei 9/2002, do 30 de decembro, de ordenación urbanística e protección do medio rural de Galicia, tramítase a instacia de Gabriela Michelle Petros Uriach, a declaración de incursión na situación legal de fóra de ordenación total das construcións adicadas a local industrial (planta semisoto e planta baixa) adicado a exposición de produtos de fontanería e almacén industrial (planta baixa) adicado a almacén de fontanería en Rabadeira, 1, Seavia, 15147 Coristanco (A Coruña), de acordo co proxecto presentado de recoñecemento de actividade para desguace de automóviles e comercio de repostos e vehículos, e cumprindo o preceptuado no artigo 8.3 do Decreto 133/2008, do 12 de xuño, de avaliación da incidencia ambiental, en relación co artigo 86 da Lei 30/1992, de bases do réxime xurídico das administracións públicas e do procedimento administrativo común, ábrese un período de información pública por prazo de vinte días, contados a partir do seguinte ao da inserción do anuncio no Diario Oficial de Galicia e no Boletín Oficial da Provincia, para que os que se consideren afectados dalgunha maneira pola actividade que se pretende establecer, poidan facer as observacións pertinentes. O expediente atópase na Secretaría deste Concello e pode consultarse nas horas de oficina. Coristanco, 5 de novembro de 2013. O alcalde Asdo.: Antonio Pensado Plágaro
18/11/2013 | Administración Autonómica
Xunta de Galicia
Consellería de Economía e Industria
Xefatura Territorial da Coruña
Servizo de Administración Industrial
Resolución do 7 de novembro de 2013, da Xefatura Territorial da Coruña, pola que se somete a información pública a petición de autorización das instalacións eléctricas que se describen no concello de Narón (N.º Expte. IN407A 2013/185-1)

Resolución do 7 de novembro de 2013, da Xefatura Territorial da Coruña, pola que se somete a información pública a petición de autorización das instalacións eléctricas que se describen no concello de NARÓN (N.º Expte. IN407A 2013/185-1). Para os efectos previstos na Lei 54/1997, do 27 de novembro, e no artigo 125 do Real decreto 1955/2000, do 1 de decembro, polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, sométese a información pública a petición de autorización das instalacións eléctricas que se describen: – Solicitante: PROCOFE, S. L. – Enderezo social: RÚA MARIÑEIROS, PARC. R-1, POL. IND. RÍO POZO, 15570 NARÓN. – Denominación: LMTS, CS E CT DE 400 KVA PARA NAVE INDUSTRIAL. – Situación: RÚA MARIÑEIROS, PAR. R-1, POL. INS. RÍO DO POZO, NARON. – Descricións técnicas: LMTS DE 20 M, DE 15 KV, CONDUTOR RHZ1 12/20 KV 3(1X95MM AL). CS E CT DE 400 KVA. Todas aquelas persoas ou entidades que se consideren afectadas poderán examinar o proxecto e/ou presentar as súas alegacións neste Xefatura Territorial, situada no edificio administrativo de Monelos, rúa Vicente Ferrer, 2, 1.º andar, 15071 A Coruña, no prazo de vinte días, contados a partir do día seguinte á publicación, artigos 48 e 86 da Lei 30/1992, do 26 de novembro, de réxime xurídico das administracións públicas e do procedemento administrativo común, modificada pola Lei 4/1999, do 13 de xaneiro. A Coruña, 7 de novembro de 2013. A xefa territorial Susana Vazquez Romero
18/11/2013 | Administración LocalMunicipal
Moeche
Aprobación definitiva do expediente de modificacion de créditos 6/2013

EDICTO En cumprimento do artigo 169.1, por remisión do 177.2, do Real decreto 2/2004, do 5 de marzo, polo que se aproba o texto refundido da Lei reguladora das facendas locais, e xa que non se presentaron alegacións durante o prazo de exposición ao público, queda automaticamente elevado a definitivo o acordo plenario do día 10 de outubro de 2013 sobre o expediente de modificación de créditos núm.6/2013, que se fai público resumido por capítulos: ORZAMENTO DE GASTOS Contra este acordo, segundo o disposto no artigo 171 do Real decreto lexislativo 2/2004, do 5 de marzo, os interesados poderán interpoñer directamente un recurso contencioso-administrativo na forma e prazos establecidos nos artigos 25 a 42 da Lei 29/1998, do 13 de xullo, reguladora da dita xurisdición. Sen prexuízo disto, e consonte o establecido no artigo 171.3 do Real decreto lexislativo 2/2004, do 5 de marzo, a interposición do dito recurso non suspenderá por si soa a efectividade do acto ou acordo impugnado. Moeche, 11 de novembro de 2013. O alcalde Asdo.: Julio López Romeo
18/11/2013 | Administración LocalMunicipal
Culleredo
Urbanismo
Apertura restaurante complementario al café bar existente

CERVECERIA A CORVEIRA, S. L. solicitou unha licenza municipal para a instalación e apertura dun restaurante complementario cun café- bar existente, nun local situado na rúa Alcalde Electo Carballo nº 34 Baixo, parroquia de Rutis. De conformidade co disposto no artigo 12.2 da Ordenanza reguladora das licenzas de actividade e apertura publicada no BOP núm.107 de 13.05.2009, o expediente sométese á información pública durante un prazo de 20 días co fin de que os afectados pola actividade que se pretende instalar poidan examinalo na secretaría do concello e formular por escrito as reclamacións ou observacións que estimen oportunas. Culleredo, 8 de novembro de 2013. O concelleiro delegado da Área de Urbanismo, Asdo.: Diego Antonio Taibo Monelos P. D. (Resolución de 22.06.2011, B. O. P. nº 131 de 11.07.2011)